คาเมนไรเดอร์ V3

คาเมนไรเดอร์ V3 (คะเม็นไรดาบีซึรี) หรือ มาส์คไรเดอร์ V3 เป็นผลงานชุดที่ 3 ของภาพยนตร์ฮีโร่แปลงร่างเรื่องคาเมนไรเดอร์ ของประเทศญี่ปุ่นซึ่งเป็นภาคต่อของ คาเมนไรเดอร์ภาคแรก โดยเนื้อหาจะเน้นที่ดราม่ามากกว่าภาคแรก กล่าวคือในภาคนี้แรงบันดาลใจที่จะต่อสู้กับเหล่าร้ายของตัวเอก มาจากความต้องการที่จะล้างแค้นให้ครอบครัวที่ถูกฆ่าโดยองค์กรเดสตรอน
คาเมนไรเดอร์ V3 เข้ามาฉายในประเทศไทยในชื่อของ ไอ้มดเขียว V3 (ซึ่งคาดว่าชื่อคงมาจากจากชุดสีเขียวของตัวละครหลัก) และทำให้เด็กๆในสมัยนั้นนิยมกันเป็นอย่างมาก โดยเฉพาะคำพูดตอนแปลงร่างที่นักพากย์ชาวไทยได้พากย์ลงไปใหม่ว่า "บิดๆเบี้ยวๆขอแปลงเป็นมดเขียววี3" (จากเดิมคือ "เฮนชิน วีทรี") ทำให้คำพูดนี้เป็นที่นิยมและเข้าใจกันในหมู่ชาวไทยว่าคำพูดนี้จะหมายถึง คาเมนไรเดอร์ V3 นอกเหนือจากนั้นในประเทศไทยการปรากฏตัวของคาเมนไรเดอร์ V3 ได้ก่อให้เกิดความเข้าใจผิดของคำว่า V โดยชาวไทยบางคนเข้าใจผิดว่า V หมายถึงลำดับของคาเมนไรเดอร์ เพราะคาเมนไรเดอร์ V3 เป็นคาเมนไรเดอร์คนที่ 3 พอดี ทำให้บางคนจะเข้าใจผิดเรียกคาเมนไรเดอร์คนที่ 1 (ฮอนโก ทาเคชิ) และคาเมนไรเดอร์คนที่ 2 (อิจิมอนจิ ฮายาโตะ) ว่า ไอ้มดแดง V1, ไอ้มดแดง V2 (รวมถึงคาเมนไรเดอร์คนหลังๆ เช่น คาเมนไรเดอร์สตรองเกอร์ ก็ถูกเรียกว่า V7) ซึ่งจริงๆแล้วชื่อของ V3 มาจากคำว่า Version Three (เวอร์ชันทรี) 
นอกจากนั้นแล้วคาเมนไรเดอร์ V3 ได้ก่อกำเนิด "ชื่อของคาเมนไรเดอร์" (ซึ่งคาเมนไรเดอร์ 2 คนแรกไม่มีชื่อเรียก) ทำให้ตัวละครในเรื่องสามารถเรียกตัวละครคาเมนไรเดอร์ V3 ด้วยชื่อย่อได้คือ V3
คาเมนไรเดอร์ V3 เป็นภาคที่ได้รับความนิยมอย่างมากจนถึงกับเกมหลายๆเกมที่เกี่ยวกับคาเมนไรเดอร์ยุคเก่า ต้องมี V3 มาเกี่ยวข้องเสมอๆ  (เช่น Super Hero Sakusen: Daidaru no Yabou, Super Tokusatsu Taisen 2001, Kamen Rider: Seigi no Keifu) อีกทั้งในคาเมนไรเดอร์ภาคหลังๆ คาซามิ ชิโร่ หรือ V3 ก็มักจะปรากฏตัวมาช่วยเหลือคาเมนไรเดอร์รุ่นน้องอยู่บ่อยครั้ง

**เนื้อเรื่อง**
หลักจากที่ดับเบิ้ลไรเดอร์ทำลายองค์กรเกลช็อกเกอร์ลงไปแล้ว คาซามิ ชิโร่ ตัวเอกของเรื่องเป็นนักขี่จักรยายนต์ชมรมเดียวกับฮอนโก ทาเคชิ (คาเมนไรเดอร์หมายเลข 1) และ อิจิมอนจิ ฮายาโตะ (คาเมนไรเดอร์หมายเลข 2) วันหนึ่งครอบครัวของเขา ทั้งพ่อ, แม่และน้องสาวถูกองค์กรวายร้ายเดสตรอนฆ่าจนหมด ด้วยความโกรธแค้นที่อยู่ในใจเขาได้ขอให้ทาเคชิและฮายาโตะช่วยดัดแปลงเขาเป็นมนุษย์ดัดแปลง แต่ทั้งสองปฏิเสธ จากนั้นไรเดอร์ทั้งสองได้บุกเข้าไปที่ฐานทัพของเดสตรอนแต่กลับเป็นกับดักและเกือบถูกฆ่าแต่คาซามิ ชิโร่ก็เข้ามาช่วยและสละชีวิตเพื่อช่วยไรเดอร์ทั้งสอง ไรเดอร์ทั้งสองเห็นความกล้าของชิโร่จึงดัดแปลงให้ชิโร่กลายเป็น คาเมนไรเดอร์ V3 และโผล่มาช่วยไรเดอร์ทั้งสองสู้กับ คาเมะบาซูก้า มนุษย์ดัดแปลงของเดสตรอน ซึ่งคาเมะบาซูก้ามีพลังทำลายล้างที่สูงมากจนไรเดอร์ทั้งสองต้องยอมสละชีวิตทำลายคาเมะบาซูก้าลงและพูดฝากฝังญี่ปุ่นไว้ให้กับV3 จึงเป็นหน้าที่ของคาเมนไรเดอร์ V3 ที่จะต้องปกป้องญี่ปุ่นต่อไป (แต่ไรเดอร์ทั้งสองก็กลับมาอีกครั้งในตอนที่ 33)

**ตัวละคร**

**ตัวละครหลัก**
คาซามิ ชิโร่ (風見 志郎) / คาเมนไรเดอร์ V3
นักขี่จักรยานยนต์รุ่นน้องของฮอนโก ทาเคชิและอิจิมอนจิ ฮายาโตะที่ถูกองค์กรเดสตรอนฆ่าคนในครอบครัวจนหมด เขาได้รับการดัดแปลงให้เป็นคาเมนไรเดอร์ โดยคาเมนไรเดอร์รุ่นพี่ทั้งสอง ร่างกายของ V3 มีความลับ 26 อย่างอยู่ในตัว ซึ่งจะเปิดเผยขึ้นมาเรื่อยๆ ในแต่ละตอน ชิโร่แปลงร่างโดยการพูดคำว่า "เฮนชิน วีทรี" (แปลงร่าง วี3) แล้วใบพัดที่เข็มขัดทั้งสองจะหมุน และแปลงร่างได้ เขายังมีมอเตอร์ไซด์ เฮอร์ริเคน ซึ่งทาจิบานะ โทเบ้เป็นคนสร้างขึ้นมาให้ นอกจากนั้นแล้วV3ถือเป็นไรเดอร์ที่มีท่าไม้ตายเยอะมากคนหนึ่ง ชุดแต่งกายของ V3 มีต้นแบบมาจากแมลงปอ ชิโร่ซึ่งมีอายุ 26ปี (ที่มา:  คาเม็นไรเดอร์.วิเคีย และ  วิกิพีเดียภาษาอังกฤษ)  
ยูกิ โจจิ (結城 丈二)/ ไรเดอร์แมน
นักวิทยาศาสตร์ฝีมือดีของเดสตรอนซึ่งถูกโยโร่ย เก็นซุยหักหลังเพราะกลัวจะได้ตำแหน่งสูงกว่าตน  เขาได้รับการดัดแปลงจากเพื่อนนักวิทยาศาสตร์ของเดสตรอนจนกลายมาเป็นไรเดอร์แมน บทบาทของเขาอยู่ในฐานะก้ำกึ่งระหว่างตัวเอก และตัวร้าย กล่าวคือเขาคอยช่วยเหลือV3เป็นระยะๆ แต่ก็ยังภักดีอยู่กับองค์กรเดสตรอน (แต่เกลียด โยโร่ย เก็นซุย) แต่ในช่วงท้ายของเรื่องเขายอมสละชีวิตเพื่อหยุดยั้งระเบิดโปรตอน และ V3 ได้ยอมรับเขาในฐานะ "คาเมนไรเดอร์คนที่ 4" (แต่ในภาษาไทยจะพูดว่าไอ้มดแดง V4) โจจิซึ่งมีอายุ 28 ปี

**ตัวละครอื่นๆ**
ทาจิบานะ โทเบ้ (立花 藤兵衛)
ชายวัยทองที่ออกตามหาสิ่งมหัศจรรย์ โดยคราวนี้ เขาได้เป็น เป็นพี่เลี้ยงให้กับ ชิโร่ คอยดูและและฝึกฝนคาเมนไรเดอร์เกือบทุกคน ในภาคV3นี้เขาเปิดร้านขายอุปกรณ์กีฬา อายุ 43 ปี
ทามะ จุนโกะ (珠 純子)
หญิงสาวที่ถูกชิโร่ช่วยไว้ และ ได้ย้ายเข้ามาอยู่ กับชิโร่ กับ ทาจิบานะ
ยุวชนไรเดอร์ 
กลุ่มเด็กๆที่ทำหน้าที่สอดส่องดูแลเหตุการณ์ร้ายและแจ้งให้คาซามิทราบ
ทากิ คัตสึยะ
เจ้าหน้าที่จากสำนักงานสอบสวนกลางของประเทศสหรัฐอเมริกา (เอฟบีไอ)และเป็นที่ปรึกษา กับ ชิโร่ กับ ทาจิบานะ อายุ 24 ปี
ซาคุมะ เกน (佐久間ケン)
จากองค์การตำรวจอาชญากรรมระหว่างประเทศที่ช่วย V3 มาสองสามตอน

**เดสทรอน**
เป็นองค์กรวายร้ายที่มีความเป็นไปได้ว่า มีส่วนเกี่ยวข้องกับหัวหน้าสูงสุดของเกลช็อกเกอร์ แผนการของเดสทรอนคล้ายคลึงกับช็อกเกอร์ และ เกลช็อกเกอร์โดยที่จับคนมากมายไปผ่าตัดเป็นมนุษย์แปลงมีสาขาทั่วโลก หมายยึดครองโลกมีสมุนที่ร้ายกาจโดยหัวหน้าใหญ่เดสทรอนจะส่งคำสั่งบัญชาการทางเสียง แต่มีจุดต่างตรงที่ เดสทรอน มีลักษณะการโจมตีที่ร้ายกาจและมีอาวุธที่รุนแรงกว่า ช็อกเกอร์ และ เกลช็อกเกอร์ หลายเท่า
หัวหน้าใหญ่เดสทรอน (デストロン首領)
หัวหน้าลึกลับ เขาปรากฏตัวมาเฉพาะเสียงเพื่อสั่งการลูกน้องในตอนแรกๆ ร่างจริงของหัวหน้าเดสทรอนเป็นโครงกระดูกมีชีวิต
ด็อกเตอร์ G (ドクトルG) / คานิเลเซอร์ (カニレーザー)
นายพลองค์กรเดสทรอนสาขาประเทศเยอรมัน เดินทางมาสั่งการในสาขาประเทศญี่ปุ่นเพื่อกำจัด V3 สุดท้ายโดนV3 Tailspin Return KickของV3ฆ่าตาย
บารอนคิบะ (キバ男爵) / คิวเคซึแมมมอธ (吸血マンモス)
แม่ทัพคนที่สองของเดสทรอนจากสาขาแอฟริกาและผู้นำของกองทัพเขี้ยว ได้แปลงร่างเป็นคิวเคซึแมมมอธเพื่อที่เขาจะได้แก้แค้น V3 ในการต่อสู้ครั้งสุดท้ายของเขา เขาถูกจัดการโดย V3 Revolving Triple Kick ของ V3
เจ้านิกาย ซึบาสะ (ツバサ大僧正) / ชิบิโตะ โคโมริ (死人コウモリ)
นายพลเดสทรอนจากสาขาทิเบต
ถือไม้เท้าที่มีรูปร่างนก ต่อมาได้ใช้ร่างที่แท้จริงของเขามีชื่อว่าชิบิโตะ โคโมริในการต่อสู้ครั้งสุดท้ายกับคาเมนไรเดอร์ V3 เขาถูก V3 Mach Kick ฆ่าตาย
ต่อมาโยโร่ย เก็นซุยได้ฟื้นฟูร่างชิบิโตะ โคโมริของเจ้านิกาย ซึบาสะ เพื่อซุ่มโจมตีคาเมนไรเดอร์ V3 เขาพ่ายแพ้ให้กับ V3 ด้วยการชกหลายครั้ง
โยโร่ย เก็นซุย (ヨロイ元帥) / ซาริกานา (ザリガーナ)
แม่ทัพคนสุดท้ายของเดสทรอน ที่มาจากสาขามองโกเลีย ถือคทาแหลมขนาดใหญ่ไว้ในมือข้างหนึ่งและฝึกฝนเวทมนตร์แห่งความมืด
เขาได้ใส่ร้ายนักวิทยาศาสตร์ยูกิ โจจิว่าเป็นกบฏเพราะกลัวจะได้ตำแหน่งสูงกว่าตน เขาก็ถูกประหารโดยหัวหน้าใหญ่เดสทรอนเพราะล้มเหลว
สมุนเดสตรอน (デストロン戦闘員)

**ตัวละครพิเศษจากไอ้มดแดงอาละวาด**
ฮอนโก ทาเคชิ/คาเมนไรเดอร์ หมายเลข 1
*อิจิมอนจิ ฮายาโตะ/คาเมนไรเดอร์ หมายเลข 2
*ผู้พันโซล
*ดร.ชินิงามิ
*ราชทูตนรก
*แบล็ค โชกุน

**เพลงประกอบ**
เพลงเปิด:
*"Fight! Kamen Rider V3" ("จงสู้! คาเมนไรเดอร์ V3")
**เนื้อเพลงโดย: Shotaro Ishinomori
**Composer: Shunsuke Kikuchi
**Vocals: Hiroshi Miyauchi และ Za Swingāzu
เพลงปิด:
*"Song of the Kamen Rider Boys Squad" (เพลงของหน่วยยุวชนไรเดอร์)
**เนื้อเพลงโดย: nihongo|Saburo Yatsude|八手 三郎|Yatsude Saburō
**Composer: Shunsuke Kikuchi
**Vocals: Ichirou Mizuki และ nihongo|Columbia Yurikago-Kai|コロムビアゆりかご会|Koromubia Yurikago-Kai
**ตอนที่: 1-42
*"Run, Hurricane" (วิ่งไป, เฮอริเคน)
**เนื้อเพลงโดย: nihongo|Sukeo Nōmi|能見 佐雄|Nōmi Sao
**Composer: Shunsuke Kikuchi
**Vocals: Masato Shimon และ Columbia Yurikago-Kai
**ตอนที่: 43-52

**รายชื่อตอน**
# คาเมนไรเดอร์หมายเลข 3 นามนั้นคือ V3 (Raidā Sangō Sono Na wa Buisurī!)
# พินัยกรรมของดับเบิ้ลไรเดอร์ (Daburu Raidā no Yuigonjō)
# แผนพิฆาตวี3 (Shikeidai no Buisurī)
# ความลับ 26 อย่างของวี3 (Buisurī no Nijūroku no Himitsu!?)
# จ้าวอสรพิษปืนกล (Kikanjū o Motta Hebi Ningen!)
# การปรากฏตัวของแฮมเมอร์คุราเกะ! และการใช้กระบวนท่าไม้ตายของวี3 (Hanmā Kurage Shutsugen! Hanate Buisurī no Hissatsu-waza
)
# ไรเดอร์วี3 ฝึกพิเศษด้วยความโกรธ (Raidā Buisurī Ikari no Tokkun)
# อันตรายวี3
เลื่อยไฟฟ้ามหาภัย (Ayaushi Buisurī! Semaru Denki Nokogiri no Kyōfu)
# หน่วยอเวจีเดสทรอนคืออะไรกัน! (Desutoron, Jigoku Butai to wa Nani ka!?)
# ความลับของดับเบิ้ลไต้ฝุ่น (Daburu Taifūn no Himitsu)
# กรงเล็บปีศาจ จ้องพิฆาตวี3 (Akuma no Tsume ga Buisurī o Nerau!)
# จุนโกะเป็นเจ้าสาวมนุษย์แปลง (Junko ga Kaijin no Hanayome ni!?)
# ผู้บัญชาการ ด็อกเตอร์ G ที่น่าสะพรึงกลัว (Kyōfu no Daikanbu Dokutoru Gē!)
# ของดูต่างหน้า ความลับจากดับเบิ้ลไรเดอร์ (Daburu Raidā Himitsu no Katami)
# จุดอ่อนของไรเดอร์ วี3
(Raidā Buisurī Shi no Jakuten
)
# มนุษย์แปลงจิ้งจก ติดมิสไซล์ (Misairu o Seotta Yamori Kaijin!)
# อาวุธแห่งความตาย เดวิลสเปรย์ (Debiru Supurē wa Shinigami no Buki)
# ปีศาจทรยศ อันตรายวี3 (Akuma no Uragiri Ayaushi Buisurī!)
# แผนการตอปิโดของฮาริฟุกุ อะปั๊ดจิ (Harifugu Apatchi no Gyorai Sakusen
)
# แผนยึดครองเกาะชิโกกุของเดสทรอน (Desutoron Shikoku Senryō Sakusen)
# ดับเบิ้ลไรเดอร์ ยังมีชีวิตอยู่ (Ikiteita Daburu Raidā)
# แคมป์สยอง ปริศนาทางน้ำใต้ดิน (Kyōfu no Kyanpu! Chitei Unga no Nazo!)
# น่าสะพรึงกลัว! มนุษย์ดูดเลือดที่มาจากสุสาน (Kaiki! Hakaba Kara Kita Kyūketsu Otoko)
# พิศวง! คฤหาสน์แมลงสาบ (Kaiki! Gokiburi Yashiki
)
# ลึกลับ
หน่วยเดสทรอนเรนเจอร์ (Kaiki
Desutoron, Reinjā Butai)
# มนุษย์แปลง ฮีทเตอร์ เซมิ กับแผนการมัมมี่ (Kaijin Hītā Zemi no Miira Sakusen)
# สี่ผู้บัญชาการฟื้นคืนชีพ (Ikikaetta Zoru - Shinigami - Jigoku - Burakku)
# การรวมพลังจู่โจมของห้าผู้บัญชาการใหญ่ (Go Daikanbu no Sōkōgeki!)
# การท้าทายสุดท้ายของด็อกเตอร์ G (Dokutoru Gē Saigo no Chōsen!)
# ร่างปีศาจที่แท้จริงของด็อกเตอร์ G คืออะไร? (Dokutoru Gē! Akuma no Shōtai wa?)
# ผู้บัญชาการแห่งคำสาป บารอนคิบะปรากฏตัว (Noroi no Daikanbu Kiba-danshaku Shutsugen
)
# ปีศาจแห่งบึงดวงไฟวิญญาณ หน่วยไรเดอร์ล่มสลาย (Onibi Numa no Kai Raidā Tai Zenmetsu!?)
# วี3อันตราย! การกลับมาอีกครั้งของไรเดอร์ หมายเลข1 และหมายเลข2 (Buisurī Ayaushi! Kaetekita Raidā Ichigō, Nigō
)
# เสี่ยงอันตราย ! บารอนคิบะปะทะ สามไรเดอร์ (Kikiippatsu! Kiba-danshaku Tai Sannin Raidā
)
# บารอนคิบะ แปลงร่างครั้งสุดท้าย (Kiba-danshaku Saigo no Henshin)
# กองทัพซึบาสะ ปีศาจแห่งเวหา (Sora no Majin Tsubasa Gundan)
# วัดประหลาด คำสาปตระกูลบ่าง (Ayashi no Tera Musasabi Zoku no Noroi!)
# วี3แบกเด็ก เสี่ยงตายสกายไดฟ์วิ่ง (Kotsure Buisurī Shi no Sukaidaibingu)
# ความน่าสะพรึงกลัวของพฤกษากินคน บะโชกัน (Hitokui Shokubutsu Bashōgan no Kyōfu
)
# ท่าไม้ตาย วี3มัคคิก (Hissatsu! Buisurī Mahha Kikku
)
# อ๊ะ! มนุษย์ละลาย! โยโร่ย เก็นซุย ปรากฏตัว (Ā! Ningen ga Tokeru! Yoroi-gensui Tōjō)
# การทดลองมนุษย์ของมนุษย์ทาก (Katatsumuri ningen no jintaijikken!)
# ศัตรูหรือมิตร ไรเดอร์แมนที่ลึกลับ (Teki ka Mikata ka? Nazo no Raidāman)
# วี3 ปะทะ ไรเดอร์แมน (Buisurī Tai Raidāman)
# ของขวัญคริสต์มาสของเดสทรอน (Desutoron no Ekkusumasu Purezento)
# ไรเดอร์แมนเอ๋ย จะไปแห่งใดกัน (Raidāman yo Doko e Yuku?)
# ดักซุ่มคอย หัวหน้าใหญ่เดสทรอน (Machibuse! Desutoron Shuryō
)
# เห็นแล้ว! โฉมหน้าของหัวหน้าใหญ่เดสทรอน (Mita! Desutoron Shuryō no Kao
)
# กระสุนหนึ่งนัด พิฆาต คาซามิ ชิโร่ (Jūsei Ippatsu! Kazami Shirō Taoru
)
# มิตรภาพเล็กๆ (Chiisa na Yūjō)
# นายคือไรเดอร์หมายเลข 4 (Raidā Yongō wa Kimi da
)
# วันอวสานเดสทรอน (Desutoron Saigo no Hi)

**ดูเพิ่ม**
 มาสค์ไรเดอร์ THE NEXT

**แหล่งข้อมูลอื่น**
  คาเมนไรเดอร์ วี3 จากเว็บไซต์ IMDB
ว